**אלישע בן אבויה- אחר**

**תלמוד ירושלמי מסכת חגיגה פרק ב הלכה א**

מני אחר? אלישע בן אבויה שהיה הורג רבי תורה.
אמרין: כל תלמיד דהוה חמי ליה משבח באוריתא הוה קטיל ליה. (כל תלמיד שהיה רואה שהוא מצוי בתורה היה הורגו.)
ולא עוד - אלא דהוה עליל לבית וועדא והוה חמי טלייא קומי ספרא (ולא עוד אלה שהיה נכנס לבית המדרש והיה רואה נערים יושבים לפני הספר)
והוה אמר: מה אילין יתבין עבדין הכא? (והיה אומר, מה אלה יושבים ועושים כאן?)
אומנותיה דהן - בנאי ; אומנותיה דהן - נגר ; אומנותיה דהן - צייד ; אומנותיה דהן - חייט ;
וכיון דהוון שמעין כן הוון שבקין ליה ואזלין לון . (זה אומנותו בנאי, זה אומנותו נגר, זה אומנותו צייד, וזה אומנותו חייט, וכיון ששמעו כן היו עוזבים אותו והולכים)
עליו הכתוב אומר (קוהלת ה,ה ) "אל תתן את פיך לחטיא את בשרך וגו...

רבי מאיר הוה יתיב דרש בבית מדרשא דטיבריה (היה יושב ודורש בבית המדרש בטבריה)

עבר אלישע רביה רכיב על סוסייא ביום שובתא (עבר אלישע רבו רוכב על סוס ביום השבת)

אתון ואמרון ליה הא רבך לבר (באו ואמרו לו הנה רבך בחוץ)

פסק ליה מן דרשה ונפק לגביה (הפסיק את הדרשה ויצא אליו)

אמר לו מה הויתה דרש יומא דין (מה היית דורש היום?)

אמר לו (איוב מ"ב, י"ב) "וַה' בֵּרַךְ אֶת אַחֲרִית אִיּוֹב מֵרֵאשִׁתוֹ"

אמר לו ומה פתחת ביה? (ומה דרשת על פסוק זה?)

אמר לו (איוב מ"ב, י') וַיֹּסֶף ה' אֶת כָּל אֲשֶׁר לְאִיּוֹב לְמִשְׁנֶה"- שכפל לו את כל ממונו.

אמר: ווי דמובדין ולא משכחין לעקיבה רבך לא הוה דרש כן (חבל על אלו שאבדו ואינם! עקיבא רבך לא היה דורש כך!) אלא: וה' ברך את אחרית איוב מראשיתו- בזכות מצות ומעשים טובים שהיה בידו מראשיתו

אמר ליה ומה הויתה דריש תובן? (אמר לו: ומה עוד היית דורש היום?)

אמר לו: (קהלת, ז ח') טוֹב אַחֲרִית דָּבָר מֵרֵאשִׁיתוֹ

אמר ליה ומה פתחת ביה? (אמר לו ומה דרשת על פסוק זה?)

אמר לו: לאדם שהוליד בנים בנערותו ומתו ובזקנותו ונתקיימו- הוי טוב אחרית דבר מראשיתו. לאדם שעשה סחורה בילדותו והפסיד ובזקנותו ונשתכר- הוי טוב אחרית דבר מראשיתו, לאדם שלמד תורה בנערותו ושכחה ובזקנותו וקיימה- הוי טוב אחרית דבר מראשיתו

אמר: ווי דמובדין ולא משכחין עקיבה רבך לא הוה דרש כן! (חבל על אלו שאבדו ואינם! עקיבא רבך לא היה דורש כך!) אלא: טוב אחרית דבר מראשיתו בזמן שהוא טוב מראשיתו

ובי היה המעשה:

אבויה אבא מגדולי ירושלם היה ביום שבא למוהליני קרא לכל גדולי ירושלם והושיבן בבית אחד

ולר' אליעזר ולר' יהושע בבית אחר מן דאכלון ושתון שרון מטפחין ומרקדקין (בבית אחר מאותם שאוכלים ושותים שרים, מוחאים כפיים מרקדים או משתעשעים בגימטריות)

א"ר ליעזר לר' יהושע עד דאינון עסיקין בדידון נעסוק אנן בדידן (עד שאלו עסוקים בשלהם, נעסוק אנחנו בשלנו) וישבו ונתעסקו בדברי תורה מן התורה לנביאים ומן הנביאי' לכתובים וירדה אש מן השמים והקיפה אותם

אמר להן אבויה: רבותיי, מה באתם לשרוף את ביתי עלי?

אמרו לו: חס ושלום אלא יושבין היינו וחוזרין בדברי תורה מן התורה לנביאים ומן הנביאים לכתובים והיו הדברים שמיחים כנתינתן מסיני והיתה האש מלחכת אותן כלחיכתן מסיני ועיקר נתינתן מסיני לא ניתנו אלא באש וההר בוער באש עד לב השמים

אמר להן אבויה אבא: רבותיי, אם כך היא כוחה של תורה- אם נתקיים לי בן הזה, לתורה אני מפרישו! לפי שלא היתה כוונתו לשם שמים לפיכך לא נתקיימו באותו האיש

אמר ליה ומה הויתה דרש תובן? (ומה עוד דרשת היום?)

אמר לו: (איוב כ"ח, י"ז) "לֹא יַעַרְכֶנָּה זָהָב וּזְכוֹכִית וּתְמוּרָתָהּ כְּלִי פָז"

אמר לו: ומה פתחת ביה? (ומה דרשת עליו?)

אמר לו: דברי תורה קשין לקנות ככלי זהב ונוחין לאבד ככלי זכוכית ומה כלי זהב וכלי זכוכית אם נשתברו יכול הוא לחזור ולעשותן כלים כמו שהיו אף תלמיד חכם ששכח תלמודו יכול הוא לחזור וללמדו כתחילה

אמר לו דייך מאיר עד כאן תחום שבת.

אמר לו מן הן את ידע? (מניין אתה יודע?)

אמר לו מן טלפי דסוסיי דהוינא מני והולך אלפיים אמה (מצעדי הסוסים שהייתי הולך וסופר אלפיים אמה)

אמר לו: וכל הדא חכמתא אית בך ולית את חזר בך? (וכל אותה חכמה מצויה בך ואינך חוזר בך?)

אמר לו: לית אנא יכיל. (איני יכול)

אמר לו: למה?

אמר לו: שפעם אחת הייתי עובר לפני בית קודש הקדשים רכוב על סוסי ביום הכיפורים שחל להיות בשבת ושמעתי בת קול יוצאת מבית קודש הקדשים ואומרת שובו בנים חוץ מאלישע בן אבויה שידע כחי ומרד בי

וכל דא מן הן אתת ליה? (וכל זה מניין בא לו?)

אלא, פעם אחת היה יושב ושונה בבקעת גיניסר וראה אדם אחד עלה לראש הדקל ונטל אם על הבנים וירד משם בשלום למחר ראה אדם אחר שעלה לראש הדקל ונטל את הבנים ושילח את האם וירד משם והכישו נחש ומת אמר כתיב שלח תשלח את האם ואת הבנים תקח לך למען ייטב לך והארכת ימים איכן היא טובתו של זה? איכן היא אריכות ימיו של זה? ולא היה יודע שדרשה רבי עקיבא לפנים ממנו למען ייטב לך לעולם הבא שכולו טוב והארכת ימים לעתיד שכולו ארוך

**ויש אומרים**

על ידי שראה לשונו של רבי יהודה הנחתום (אחד מעשרת הרוגי מלכות) נתון בפי הכלב שותת דם אמר זו תורה וזו שכרה? זהו הלשון שהיה מוציא דברי תורה כתיקנן, זה הוא הלשון שהיה יגיע בתורה כל ימיו, זו תורה וזו שכרה? דומה שאין מתן שכר ואין תחיית המתים!

**ויש אומרים**

אמו כשהיתה מעוברת בו היתה עוברת על בתי עבודה זרה והריחה מאותו המין והיה אותו הריח מפעפע בגופה כאירסה של חכינה (כארס של נחש)

לאחר ימים חלה אלישע אתון ואמרון לרבי מאיר הא רבך באיש (רבך גוסס)

אזל בעי מבקרתיה ואשכחיה באיש (הלך, רצה לבקרו ומצאו גוסס)

אמר לו לית את חזר בך? (אין אתה חוזר בך?)

אמר לו: ואין חזרין מתקבלין (ואין חזרתי מתקבלת)

אמר לו: ולא כן כתיב תשב אנוש עד דכא- עד דיכדוכה של נפש מקבלין

באותה שעה בכה אלישע ונפטר ומת

והיה רבי מאיר שמח בלבו ואומר: דומה שמתוך תשובה נפטר רבי

מן דקברוניה (לאחר שקברו אותו) ירדה האש מן השמים ושרפה את קברו

אתון ואמרון לרבי מאיר: הא קבריה דרבך אייקד (באו ואמרו לר"מ קברו של רבך נשרף)

נפק בעי מבקרתיה ואשכחיה אייקד. (יצא, רצה לבקרו ומצאו שרוף, יוקד)

מה עבד? נסב גולתיה ופרסיה עלוי (מה עשה? הוריד טליתו ופרש על הקבר) אמר: (רות ג', י"ג) לִינִי הַלַּיְלָה וְהָיָה בַבֹּקֶר אִם יִגְאָלֵךְ טוֹב יִגְאָל וְאִם לֹא יַחְפֹּץ לְגָאֳלֵךְ וּגְאַלְתִּיךְ אָנֹכִי חַי ה' שִׁכְבִי עַד הַבֹּקֶר:

ליני- בעולם הזה שדומה ללילה, והיה בבוקר- זה העולם הבא שכולו בוקר, אם יגאלך טוב יגאל- זה הקב"ה שהוא טוב דכתיב ביה טוב ה' לכל ורחמיו על כל מעשיו, ואם לא יחפוץ לגאלך וגאלתיך אנכי חי ה'

ואיטפיית (וכבתה האש)